R. I. Isayev, D. X. Ibatova multimеdiali aloqa tarmoqlari toshkent 2018 udk: 621. 391 Bbk 32. 94 G95 - bet 81

|
R. I. Isayev, D. X. Ibatova multimеdiali aloqa tarmoqlari toshkent 2018 udk: 621. 391 Bbk 32. 94 G95
|
bet | 81/118 | Sana | 17.05.2024 | Hajmi | 8,17 Mb. | | #240348 |
Bog'liq R. I. Isayev, D. X. Ibatova multimеdiali aloqa tarmoqlari toshkeTerminallar sonini baholash.
Terminallar sonini baholash uchun turli usullar qo‘llaniladi:
marketing tadqiqotlari (umumiy foydalanish tarmoqlari uchun baholashlar asosida shaxsiy kompyuterlarni sotishning ortishi qo‘yilishi mumkin);
o‘tgan davr uchun mavjud bo‘lgan ma’lumotlar asosida terminallarning ko‘payishini bashorat qilish (korporativ tarmoqlar uchun) .
Bashorat qilinayotgan o‘sish tatbiqiy dasturlar - Excel, Mathcad, Statistic va xokozolar negizida matematik usullardan foydalangan holda hisoblab chiqilishi mumkin.
Terminallar buyurtma beradigan xizmatlar turlari va ularni kirish uzellari bo‘yicha taqsimlash.
Terminallarning kirish uzellari bo‘yicha xizmatlar turlarini ko‘rsatgan holda grafik yoki jadval ko‘rinishida aks ettirish.
- Har bir xizmatga buyurtma berilganda terminal yuzaga keltiradigan solishtirma yuklama.
Har bir terminal yuzaga keltirgan yuklama, statik yoki normativ asosida baholanishi mumkin.
Har bir xizmatga mos yuklamani statik xususiyati.
10.1-rasmda E1 interfeysning sutka soatlari va xafta kunlari bo‘yicha kompressorlangan nutq axboroti bo‘lgan paketlar oqimlari bilan yuklash grafiklari tasvirlangan.
10.1- rasm. E1interfeysning sutka soatlari (yuqorida) va xafta kunlari (pastda) bo‘yicha kompressorlangan nutq axboroti bo‘lgan paketlar bilan yuklash grafiklari
Rasmdan ko‘rinadiki uzatilayotgan axborotning cho‘qqi xajmlari va uzatilayotgan axborotning o‘rta hajmi orasidagi nisbat 2-3 diapazonida yotuvchi yetarlicha barqaror kattalik hisoblanadi.
Hisoblashlarda bu nisbatni 2,5ga teng qilib olish mumkin. Ma’lumotlarni uzatish xizmatlari uchun ham cho‘qqi va o‘rtacha yuklanishlar orasida xuddi shunday nisbatni kuzatish mumkin.
Interfeysda ma’lumotlar oqimi bilan hosil bo‘ladigan yuklanishni, axborotlarni IP-tarmoqda yetkazib berish vositalarini qo‘llash samaradorligi koeffitsientini, pachkalilik koeffitsientini va uzatish tezligini bilgan holda hisoblash mumkin.
Mavjud umumiy foydalanishdagi telefon tarmoqlaridan axborotlar oqimlarini paketli multiservisli tarmoqlarga ko‘chirish uchun UfAT (umumiy foydalanishdagi aloqa tarmoqlari, UfAT)da mavjud qaror topgan trafikni taqsimlash modelidan foydalanish mumkin.
Tarmoq serverlari xizmatlarini (web, E-mail, DNS, FTP, billing, SN va boshqalar) ta’minlashni talab etadigan manbalar hosil qiladigan yuklamani hisoblashda, bu serverlarning tarmoq uzellari (CN)ga ulanish nuqtalari bo‘yicha joylashtirishni hisobga olish zarur.
Barcha xizmatlar uchun axborotlarni yetkazib berishning talab etilgan sifatini ta’minlash uchun, trafikning barcha turlari orasida ma’lum nisbatga rioya qilish zarur. Kechikishlarga eng moyil bo‘lgan axborot turlari, bu haqiqiy vaqtda yetkazib berilishi kerak bo‘lgan axborotlar hisoblanadi.
Agar haqiqiy vaqt trafigi uchun talab etilayotgan o‘tkazish qobiliyati 30% ga yetsa, interfeysning umumiy o‘tkazish qobiliyatidan, u holda bu turdagi axborotni yetkazib berish sifati keskin pasayadi. Shuning uchun tarmoqni loyihalashtirish va tarmoqdan foydalanishning boshidagi bosqichda, barcha turdagi axborotlarni eltib berishning kafolatli sifati uchun haqiqiy vaqt trafigi / tranzaksiyalar / ma’lumotlar orasida 30/30/40 nisbatga amal qilish zarur.
Paketli tarmoq bo‘ylab (IP-telefoniya) so‘zlashuv axborotlarini uzatish uchun quyidagilarni baholash zarur:
foydalanuvchilar soni;
G.7xx/RTP/UDP/IP/MPLS (birlamchi tarmoq texnologiyalari) profili uchun ortiqcha trafik.
So‘zlashuv terminallari yaratgan yuklamani quyidagi uch usuldan biri bilan hisoblash mumkin:
solishtirma yuklama qiymatlari bo‘yicha, erlang hisobida;
IP texnologiyaning protokolli ortiqchaligi (Ethernet+IP+UDP+RTP protokollar sarlavhalari) va o‘tkazish oralig‘ini zahiralashni hisobga olgan holda, kodeksning har bir turi uchun ma’lumotlarni talab etilgan uzatish tezligi bo‘yicha, Kbit/s
Ts so‘zlashuv seansining o‘rtacha statistik uzunligida, s va audiokodeksning V tezligida Kbit/s uzatiladigan ma’lumotlarning hajmi bo‘yicha; (bir seans davomida Q=Ts V Kbit hajmni uzatishi zarur).
Kechikishga sezgir bo‘lgan axborotni eltib berish sifatini oshirish uchun ustunliklar (Diff-Services) yordamida differensiallashgan mexanizmlardan hamda RSVP, RAS va boshqa protokollar yordamida interfeysda (Int-Services) kanalning zarur o‘tkazish oralig‘ini zahiralash mexanizmlaridan ham foydalanish mumkin.
Paketli tarmoqda bu ikki mexanizmdan foydalanishda kanalning emulyatsiyasi uchun sharoitlar yaratiladi. Bunday emulyatsiyalangan kanalning TDM telefoniyadagi kanaldan farqi, uning o‘tkazish oralig‘ini qulay holda prinsipial o‘zgartirish hisoblanadi.
ATM, MPLS yoki VLAN/Ethernet texnologiyali transport tarmoqlarida axborotlarni eltib berishning quyidagi sinflari nazarda tutilgan:
CBR (ATM) yoki EF(IP/MPLS);
RT – VBR (ATM) yoki AF1 (IP/MPLS).
EF (IP/MPLS) deganda to‘siqsiz (tezkor) manzilli o‘zgartirish sinfi (Expedited Forwarding, EF), AF1 (IP/MPLS) deganda esa kafolatlangan manzilni o‘zgartirish sinfi (Assured Forwarding, AF) tushuniladi.
Paketlitarmoqda CBR/EF sinfi uchun minimal zarur bo‘lgan o‘tkazish oralig‘i zahiraga olinadi. Yetkazib berishning aynan ana shu xizmatlar sinfi boshqa tarmoqlardan kelib tushadigan axborotni qayta jo‘natish uchun paketlar kommutatsiyali tarmoqda kanallarni emulyatsiya qilishga imkon beradi.
10.2-rasm. IP-tarmog‘ida so‘zlashuv axborotini yetkazib berishni ta’minlovchi protokollar
Bunda so‘zlashuv axborotni eltib berish uchun eng qulay sharoitlar yaratiladi. Biroq sifatning bu sinfi tarmoq orqali uzatilayotgan axborotning eng ko‘p ortiqchaligiga mos keladi. Masalan, G.711 audio kodekdan foydalanilganda (kodlash tezligi 64 Kbit/c) 128 Kbit/c tezlikka mos keluvchi o‘tkazish oralig‘ini zahiralashi zarur, bu esa TDM telefoniyaga nisbatan ikki marta kattadir. Agar tezligi ancha past bo‘lgan audio kodeklardan foydalanilsa (masalan, G.729-8 Kbit/s) u holda ajratilayotgan kanalning o‘tkazish oralig‘ining kengligini ancha kamaytirish mumkin.
|
| |